EkBass/fiwiki-20250220-pages-articles huggingface dataset:
Hautvuori

Hautvuori eli Haukvuori on Varsinais-Suomessa Laitilan Pirttikylässä sijaitseva louhikkoinen kalliomäki, jossa on muinaislinnan rakenteita. Kaivauksissa tehdyt löydöt ajoitetaan pronssikaudelle. Linnalle on läheiseltä tieltä merkitty polku ja pystytetty opastaulu. == Muinaislinna == Linnavuori sijaitsee Laitilan kirkosta 4,9 kilometriä itäkaakkoon Pirttikylässä. Paikka on yleisesti kivistä, mutta mäen juurelle asti on raivattu peltomaata. Hautvuori kohoaa 20–30 metriä ympäristöään korkeammalle. Kalliossa on pitkiä halkeamia, joiden välissä on luolia. Loivassa rinteessä, joka viettää länteen ja lounaaseen, löytyy epäyhtenäinen 22 metriä pitkä kivivalli. Muut rinteet ovat hyvin jyrkkiä eikä niitä ole tarvinnut suojata varustuksella. Mikäli ajoitus varhaismetallikaudelle pitää paikkansa, on meri ulottunut alueille, joiden korkeus merenpinnasta on nykyään noin 10 metriä. Linnan ympäristö on nykyään yli 20 metriä merenpinnan yläpuolella. === Löytöjä === Kaivauksissa, joita tehtiin vuosina 1886 ja 1903, löytyi pääasiassa keramiikkaa. Se oli tekstiilipainanteisesta, johon oli tikulla painettu kuoppia ja hammastetulla leimaisimella painettu kulmanauha- ja kuusenhavukuvioita. Näin valmistettua keramiikkaa esiintyi pääasiassa varhaismetallikaudella eli pronssikaudella. Lokakuussa 2015 tarkastettiin kallion luolan perältä löytyneen hioimen löytöpaikka. Hioimen tarkka ajoitus on vielä auki, mutta se on kuitenkin esihistoriallinen. == Hoito ja opastus == Museovirasto on karsinut puustoa ja hoitanut linnan aluetta vuonna 1994 Teija Tiitinen johdolla. Läheiseltä autotieltä on mäelle merkitty polku. == Tutkimuksia == Paikka on ollut tunnettu jo 1800-luvulta lähtien. Siellä suoritti ensimmäisenä arkeologisia kaivauksia Hjalmar Appelgren vuonna 1886 ja toisena Julius Ailio vuonna 1903. Kaivauksissa on löydetty tekstiilikeramiikkaa ja Morbyn keramiikkaa, jonka perusteella paikka on ollut käytössä jo varhaismetallikaudella. Tästä tehtiin myös se päätelmä, että se oli jo silloin linnavuorena. Täman jälkeen paikalla on ainoastaan käyty tarkastamassa kohteen kunto. Näin ovat tehneet Anna-Liisa Hirviluoto (inventointi vuonna 1955), Jussi-Pekka Taavitsainen ja Jyri Saukkonen (tarkastus, 1986), Tryggve Gestrin, Hanna Kääriäinen ja Jyri Saukkonen (tarkastus, 1989), Sirkku Pihlman (inventointi, 1994) ja Kaisa Lehtonen (tarkastus, 2015). Appelgren 1891 Hautvuoren keramiikkaa (kuva 26).jpg|Hjalmar Appelgrenin piirustus vuodelta 1891 Hautvuoren luoteispäästä löytyneistä pilkkuviivoilla ja kuoppakoristeilla koristelluista saviastian palasista. Hautvuori kirkkoluola.jpg|Yksi monista luolista Hautvuoressa. Hautvuori luola2.jpg|Mahdollinen maanjäristys on irrottanut lohkareita Hautvuoren kalliomäestä. == Katso myös == * Kirkkelinna, Vaimaron linnavuoret ja Seppälän linnavuoret ovat muita Laitilan linnavuoria == Lähteet == == Aiheesta muualla == *Luolamiehen blogi: Hautvuori, Laitila Luokka:Suomen muinaislinnat Luokka:Suomen mäet Luokka:Suomen kalliot Luokka:Laitilan luonto Luokka:Varsinais-Suomen historia
Heather Tom

Heather Marie Tom (s. 4. marraskuuta 1975 Hinsdale, Illinois) on yhdysvaltalainen näyttelijä. Hänet tunnetaan Suomessa etenkin rooleistaan televisiosarjoissa Tunteita ja tuoksuja ja Kauniit ja rohkeat. ==Ura== Heather Tom aloitti uransa 1980-luvun lopussa. Vuonna 1991 hän sai Victoria Newmanin roolin saippuasarjasta Tunteita ja tuoksuja. Hän näytteli sarjassa kahdentoista vuoden ajan, kunnes jätti sen vuoden 2003 lopussa. Heti tämän jälkeen hän siirtyi näyttelemään One Life to Live -nimiseen televisiosarjaan, jossa hän näytteli kolme vuotta Kelly Crameria. Hahmo vieraili myös All My Children -nimisessä saippuasarjassa. Vuodesta 2007 lähtien Tom on näytellyt Katie Logania saippuasarjassa Kauniit ja rohkeat. Hän on voittanut urallaan lukuisia Daytime Emmy -palkintoja niin Tunteista ja tuoksuista kuin Kauniista ja rohkeistakin. ==Yksityiselämä== Tom on ollut vuodesta 2011 lähtien naimisissa James Achorin kanssa. Heidän esikoisensa syntyi vuonna 2012. ==Lähteet== Luokka:Yhdysvaltalaiset näyttelijät Luokka:Vuonna 1975 syntyneet Luokka:Elävät henkilöt
Don Diamont

Don Diamont (s. Donald Feinberg; 31. joulukuuta 1962 New York, New York) on yhdysvaltalainen näyttelijä. Hänet tunnetaan Suomessa parhaiten rooleistaan televisiosarjoista Tunteita ja tuoksuja ja Kauniit ja rohkeat. ==Ura== Don Diamont aloitti uransa 1980-luvun puolessa välissä, jolloin hänellä oli muun muassa pikku rooli sarjassa Päivien viemää. Vuonna 1985 hän sai Brad Carltonin roolin saippuasarjasta Tunteita ja tuoksuja. Hänen hahmostaan tuli erittäin suosittu ja hän näytteli sarjassa aina vuoteen 1996 asti, jolloin hän päätti pitää pienen tauon. Hän palasi kuitenkin sarjaan takaisin jo vuonna 1998 ja näytteli Brad Carltonin roolia aina vuoteen 2009 asti, jolloin hahmo tapettiin pois sarjasta. Vuodesta 2009 lähtien hän on näytellyt sarjassa Kauniit ja rohkeat Bill Spencerin roolia. ==Yksityiselämä== Don Diamont on juutalainen. Hän meni naimisiin Rachel Braunin kanssa 1994 ja pariskunta sai neljä lasta. Avioliitto päättyi kuitenkin avioeroon vuonna 2002. Vuonna 2012 hän meni naimisiin Cindy Ambuehlin kanssa, jonka kanssa hänellä on vuonna 2003 syntyneet kaksoset. Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt Luokka:Amerikanjuutalaiset
Juhana Uusikartano

Juhana ”Juho” Uusikartano (18. joulukuuta 1772 Honkilahti – 15. maaliskuuta 1835 Honkilahti) oli suomalainen maallikkosaarnaaja, joka oli Satakunnassa 1800-luvun alkupuolella vaikuttaneen hyppyherätyksen alullepanija ja ensimmäisenä johtaja. Ammatiltaan hän oli seppä. Osa tutkijoista pitää Uusikartanon luomaa hyppyherätystä nykyisen kaltaisen rukoilevaisliikkeen alkuna, mutta rukoilevaiset katsovat liikkeensä syntyneen jo 1700-luvun puolivälin kansanherätyksen myötä. == Elämä == Kotipaikkansa Honkilahden Auvaisten kylän mukaan lempi- tai pilkkanimensä ”Auvaisten paavi” saanut Uusikartano koki uskonnollisen herätyksen vuonna 1817. Rukoilevaisissa toimineen vaikuttajan Matti Paavolan mukaan Uusikartano oli alkoholisoitunut ja sai voimakkaita hengellisiä kokemuksia, jotka hän tulkitsi Jumalan viesteiksi. Hän järjesti kotitalossaan seuroja, joissa osallistujat kiitosvirsiä veisatessaan alkoivat hyppimään ja taputtamaan. Liikkeeseen kuuluivat myös profetiat, ilmestykset ja askeesi. Uusikartanon synnyttämä herätysliike levisi nopeasti vanhoille rukoilevaisten alueille eri puolille eteläistä Satakuntaa ja maakunnan rannikkoseutua sekä myös Vakka-Suomen puolelle muun muassa Laitilaan. Toinen ja laajempi hyppyherätyksen aalto lähti leviämään vuonna 1827. Uusikartano jättäytyi pois liikkeestä 1820- ja 1830-lukujen vaihteessa ja hänen tilalleen nousivat Eurajoelta kotoisin ollut Johan Dahlberg sekä tältä oppia saanut luvialainen Mikael Rostedt. Vanha rukoilevaisherätys luotti Raamattuun ainoana Jumalan ilmoituksen lähteenä, mutta Uusikartano korosti sen sijaan ihmisen omassa mielessään kokemaa ”sisäistä ilmoitusta”. Tämä johti Raamatun merkityksen vähenemiseen, joka herätti suurta vastustusta sekä luterilaisen kirkon papistossa, että rukoilevaisten johtohahmoissa. Hämmennystä herätti myös Uusikartanon väite, että hän pystyi ihmistä silmiin katsomalla kertomaan, joutuuko tämä kuoltuaan taivaaseen vai helvettiin. Uusikartanon vastustajat kuvailivat häntä usein ylimieliseksi ja ylpeäksi. == Lähteet == Luokka:Rukoilevaisuusliikkeen vaikuttajat Luokka:Suomalaiset uskonnolliset johtajat Luokka:Vuonna 1772 syntyneet Luokka:Vuonna 1835 kuolleet
Nick Fairley

Nicholas Lachester "Nick" Fairley (s. 23. tammikuuta 1988 Mobile, Alabama) on yhdysvaltalainen uransa päättänyt amerikkalaisen jalkapallon pelaaja, pelipaikaltaan sisempi puolustuksen linjamies. Hän edusti urallaan NFL-liigan New Orleans Saintsia (2016–2017), St. Louis Ramsia (2015–2016) ja Detroit Lionsia (2011–2015). Sitä ennen hän pelasi yliopistojalkapalloa Auburnin yliopiston joukkueessa. Lions varasi Fairleyn vuoden 2011 NFL:n varaustilaisuuden ensimmäisellä kierroksella, tilaisuuden 13. pelaajana. Hän teki seuran kanssa nelivuotisen sopimuksen, jonka arvo allekirjoitusbonuksineen oli yhteensä 15,7 miljoonaa dollaria. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1988 syntyneet Luokka:Elävät henkilöt
Lardarius Webb

Lardarius Webb (s. 12. lokakuuta 1985 Opelika, Alabama) on yhdysvaltalainen entinen amerikkalaisen jalkapallon pelaaja, pelipaikaltaan kulmapuolustaja. Hän pelasi yhdeksän kautta NFL-liigan Baltimore Ravensissa vuosina 2009–2017. Webb voitti kaudella 2012 Ravensin riveissä Super Bowlin, joskin oli itse loukkaantuneena koko pudotuspelien ajan. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
In His Prime 1927–1928

In His Prime 1927–1928 on kokoelma-albumi yhdysvaltalaisen blueslaulaja, lauluntekijä ja kitaristi Furry Lewisin varhaisimmasta tuotannosta. Levy-yhtiö on yhdysvaltalainen Yazoo Records, joka on toiminut osoitteessa Newton, NJ 07860. Esittelytekstin Furry Lewisin urasta ja levyllä olevista kappaleista on kirjoittanut Stephen Calt. Masteroinnin on tehnyt Nick Perls. Kansitaiteesta vastaa levy-yhtiö. Levyjulkaisua varten on saatu lainaksi harvinaisia alkuperäisiä äänitteitä seuraavilta henkilöiltä: Bob Graf, Don Kent, Bernard Klatzko ja Nick Perls. Erityiskiitoksissa on mainittu Steve LaVere, jolta on saatu Lewisia koskevaa aineistoa. == Kappaleet == ; A-puoli # Good Looking Girl Blues # Falling Down Blues # Mean Old Bedbug Blues # Furry's Blues # Mistreatin' Mama # Cannonball Blues # I Will Turn Your Money Green ; B-puoli # Jellyroll # Why Don't You Come Home Blues # Kassie Jones Part 1 # Kassie Jones Part 2 # Everybody's Blues # Rock Island Blues # Judge Harsh Blues Kappaleella "Everybody's Blues" mandoliinia soittaa Charlie Jackson. == Lähteet == * MC Furry Lewis in His Prime 1927–1928 (Yazoo 1050) 1989 Luokka:Yhdysvaltalaiset bluesalbumit Luokka:Vuoden 1989 kokoelma-albumit
Vladimir Denisov

Vladimir Denisov () -nimisiä henkilöitä ovat: * Vladimir Denisov (s. 1947), neuvostoliittolainen säilämiekkailija * Uladzimir Dzjanisau (, s. 1984), valkovenäläinen jääkiekkoilija
Liukuovi

Liukuovi on ovi, joka avautuu vaakatasossa liukumalla sille tarkoitettua linjaa pitkin. Liukuovityyppeihin kuuluvat taskuovet, lasiovet, sekä ohitusovet. Liukuovia käytetään yleisesti suihkuovina, lasiovina, verkko- ovina, ja vaatekaappien ovina. Maailman ensimmäiset liukuovet otettiin käyttöön Pompeijissa, Italiassa. ==Lähteet== == Aiheesta muualla == Luokka:Ovet
Metzger

Metzger on muun muassa seuraavien henkilöiden sukunimi: * Adolf Metzger (1896–1965), suomalainen geologi ja professori * Bruce Metzger (1914–2007), yhdysvaltalainen raamatuntutkija * Carl Metzger (1865–1950), saksalainen metsäalan professori ja diplomaatti * Hans Metzger (s. 1912), saksalainen diplomaatti * Nitza Metzger-Szmuk (s. 1945), israelilainen arkkitehti * Obi Metzger (s. 1987), sierraleonialainen jalkapalloilija * Sidney Matthew Metzger (1902–1986), yhdysvaltalainen roomalaiskatolinen piispa * Tom Metzger (1938–2020), yhdysvaltalainen uusnatsi.
Lasinen liukuovi

thumb|right|250px|Upvc-terassiovet. Lasinen liukuovi tai terassiovi on liukuovityyppi. Lasinen liukuovi on normaalisti yksittäinen ovi, joka koostuu kahdesta paneelitasosta, joista toinen on kiinteä ja toinen liikutettava. Toinen suunnittelutyyli on seinänkokoinen taskuovi, jossa on yksi tai useampi liikutettava paneeli. Lasinen liukuovi esiteltiin kansainvälisen arkkitehtuurin merkittävänä elementtinä Euroopassa ja Pohjois-Amerikassa ennen toista maailmansotaa. ==Terminologia== Liukuoven terminologia Merkintä Paneelit Paneelin liike Kuvaus OX tai oikeakätinen 2 \- \leftarrow Oikea paneeli liukuu vasemmalle XO tai vasenkätinen 2 \rightarrow - Vasen paneeli liukuu oikealle OX-O 3 \- \leftarrow - Keskiosa liukuu vasemmalle O-XO 3 \- \rightarrow - Keskiosa liukuu oikealle XOOX 4 \rightarrow - - \leftarrow Ulkoiset paneelit liukuvat kohti keskipaneeleja OXXO 4 \- \leftarrow \rightarrow - Keskipaneelit liukuvat kohti ulkoisia paneeleja ==Lähteet== Luokka:Ovet
Major League Baseball -kausi 2006

Major League Baseball kausi 2006 oli Major League Baseballin kausi, joka runkosarjan osalta alkoi 2. huhtikuuta. Viimeinen loppuottelu pelattiin 27. lokakuuta, jolloin St. Louis Cardinals saavutti neljännen voittonsa Detroit Tigersistä. ==Runkosarjan sarjataulukot== American League American League American League American League American League American League Sija Joukkue Voitot Tappiot Voittosuhde GB AL East AL East AL East AL East AL East AL East 1\. New York Yankees 97 65 .599 \-- 2\. Toronto Blue Jays 87 75 .537 10.0 3\. Boston Red Sox 86 76 .531 11.0 4\. Baltimore Orioles 70 92 .432 27.0 5\. Tampa Bay Devil Rays 61 101 .377 36.0 AL Central AL Central AL Central AL Central AL Central AL Central 1\. Minnesota Twins 96 66 .593 \-- 2\. Detroit Tigers 95 67 .586 1.0 3\. Chicago White Sox 90 72 .556 6.0 4\. Cleveland Indians 78 84 .481 18.0 5\. Kansas City Royals 62 100 .383 34.0 AL West AL West AL West AL West AL West AL West 1\. Oakland Athletics 93 69 .574 \-- 2\. Anaheim Angels 89 73 .549 4.0 3\. Texas Rangers 80 82 .494 13.0 4\. Seattle Mariners 78 84 .481 15.0 National League National League National League National League National League National League Sija Joukkue Voitot Tappiot Voittosuhde GB NL East NL East NL East NL East NL East NL East 1\. New York Mets 97 65 .599 \-- 2\. Philadelphia Phillies 85 77 .525 12.0 3\. Atlanta Braves 79 83 .488 18.0 4\. Florida Marlins 78 84 .481 19.0 5\. Washington Nationals 71 91 .438 26.0 NL Central NL Central NL Central NL Central NL Central NL Central 1\. St. Louis Cardinals 83 78 .516 \-- 2\. Houston Astros 82 80 .506 1.5 3\. Cincinnati Reds 80 82 .494 3.5 4\. Milwaukee Brewers 75 87 .463 8.5 5\. Pittsburgh Pirates 67 95 .414 16.5 6\. Chicago Cubs 66 96 .407 17.5 NL West NL West NL West NL West NL West NL West 1\. San Diego Padres 88 74 .543 \-- 2\. Los Angeles Dodgers 88 74 .543 \-- 3\. San Francisco Giants 76 85 .472 11.5 4\. Arizona Diamondbacks 76 86 .469 12.0 5\. Colorado Rockies 76 86 .469 12.0 ==Postseason== ==Aiheesta muualla== *MLB.com *Baseball-Reference.com, American Leaguen tilastot *Baseball-Reference.com, National Leaguen tilastot *Ottelutaulukot (xls) Luokka:Major League Baseball -kaudet Luokka:Vuoden 2006 baseball
Major League Baseball -kausi 1889

Major League Baseball -kausi 1889 käsitti kaksi erillistä liigaa. Vuodesta 1876 toiminut National League ja 1882 aloittanut American Association. Kauden päätteeksi NL:n ja AA:n mestarit kohtasivat yhdeksän ottelun sarjassa, jossa New York Giants voitti Brooklyn Bridegroomsin 6–3. ==Major League== National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 83 43 5 .659 – 2\. Boston Beaneaters 83 45 5 .648 2 3\. Chicago White Stockings 67 65 4 .508 19 4\. Philadelphia Phillies 63 64 3 .496 20.5 5\. Pittsburgh Alleghenys 61 71 2 .462 25 6\. Cleveland Spiders 61 72 3 .459 25.5 7\. Indianapolis Hoosiers 59 75 1 .440 28 8\. Washington Senators 41 83 3 .331 41 American Association American Association American Association American Association American Association American Association Sija Joukkue Voitot Tappiot Tasan Voittosuhde GB 1\. Brooklyn Bridegrooms 93 44 3 .679 - 2\. St. Louis Browns 90 45 6 .667 2 3\. Philadelphia Athletics 75 58 5 .564 16 4\. Cincinnati Red Stockings 76 63 2 .547 18 5\. Baltimore Orioles 70 65 4 .519 22 6\. Columbus Colts 60 78 2 .435 33.5 7\. Kansas City Blues 55 82 2 .401 38 8\. Louisville Colonels 27 111 2 .196 66.5 Joukkue poistettiin MLB:sta kauden jälkeen. ==Postseason== American Association Voitot National League Ot 1 Ot 2 Ot 3 Ot 4 Ot 5 Ot 6 Ot 7 Ot 8 Ot 9 World Series Brooklyn Bridegrooms 3–6 New York Giants 12–10 2–6 8–7 10–7 3–11 1–2 7–11 7–16 2–3 ==Aiheesta muualla== * Baseball almanakka - National League 1889 * Baseball almanakka - American Association 1889 Luokka:Major League Baseball -kaudet Luokka:Vuoden 1889 urheilu
Herättäjä (lehti)

Herättäjä oli vuosina 1909–1985 ilmestynyt kirkollinen lehti. Lehden perustivat Oskari Vihantola ja kansanedustaja K. R. Kares Oskari Vihantola (1876–1936), HELEMI – Lapuan historiallinen tietokanta . K. R. Kares toimi lehden toimittajana vuoteen 1942 asti. == Lähteet == Luokka:Ilmestymästä lakanneet suomalaiset kristilliset aikakauslehdet Luokka:Herännäisyys
Coloradon tulvat 2013

Yhdysvaltain Coloradossa koettiin syksyllä 2013 suuria tulvia, jotka surmasivat yhdeksän ihmistä. Tulvat katkaisivat puhelin- ja sähkölinjoja sekä teitä. Boulderista evakuoitiin tulvien aikana 4 000 ihmistä. St. Vrain -joen tulvinta ajoi taas 7 000 Longmountin asukasta pois kodeistaan. Tulvien yhteenlasketuksi taloudelliseksi vahingoksi on myöhemmin arvioitu noin neljä miljardia Yhdysvaltain dollaria. Tulvien vuoksi tuhoutui yhteensä lähes 1 900 asuinrakennusta. == Lähteet == Tulvat 2013 Luokka:Tulvat Yhdysvalloissa Luokka:Vuoden 2013 tulvat
Ryhmän rankki

Algebrassa ryhmän G rankki, jota merkitään rank(G), on pienin G:n virittävän joukon mahtavuus. Formaalisti, : \operatorname{rank}(G)=\min\\{ |X|: X\subseteq G, \langle X\rangle =G\\}. Jos p on alkuluku, sanotaan G:n p-rankiksi suurinta elementaarisen Abelin p-aliryhmän rankkia.M. Aschbacher, Finite Group Theory, Cambridge University Press, 2002 == Lähteet == ==Kirjallisuutta== * Luokka:Ryhmäteoria
Elementaarinen Abelin ryhmä

Ryhmäteoriassa elementaarinen Abelin ryhmä on äärellinen Abelin ryhmä, jonka jokaisen alkion kertaluku jakaa alkuluvun p.Humphreys, s. 126 Erityisesti tällainen ryhmä on p-ryhmä. Äärellisviritteisten Abelin ryhmien luokittelulauseen mukaan elementaarinen Abelin ryhmä on muotoa (\mathbb{Z}/p\mathbb{Z})^n jollain epänegatiivisella kokonaisluvulla n. Tässä \mathbb{Z}/p\mathbb{Z} tarkoittaa kertalukua p olevaa syklistä ryhmää, ja näistä on otettu n-kertainen karteesinen tulo. == Lähteet == * === Viitteet === Luokka:Ryhmäteoria
Tasavallan palatsi (Minsk)

Tasavallan palatsi (, ) on Valko-Venäjän pääkaupunki Minskin keskustassa Lokakuun aukiolla sijaitseva kongressi- ja kulttuuritalo, joka tunnetaan esimerkiksi virallisten vastaanottojen, konsertti- ja teatteriesityksien tapahtumapaikkana. Se on yhdessä ympäröivän aukion kanssa usein keskeinen tila Valko-Venäjän tasavallan seremoniallisten ja suurten julkisten tapahtumien järjestelyissä. Ajatus tasavallan kulttuuripalatsista lähti liikkeelle 1980-luvulle tultaessa ja Valko-Venäjän SNL:n silloinen johtaja eli maan kommunistisen puolueen keskuskomitean ensimmäinen sihteeri Pjotr Mašerov ryhtyi ajamaan sitä. Vuonna 1982 järjestettiin suunnittelukilpailu Tasavallan palatsista; kisan voitti valtiollinen Belgosprojekt. Vuonna 1984 aloitettiin tarkempi kulttuuripalatsin ja ympäröivän Lokakuun aukion arkkitehtoninen suunnittelu arkkitehti M. Pirogovin johdolla apunaan arkkitehdit V. Danilov, L. Zdanevitš, L. Moskalevitš, V. Novikov, N. Turljuk, V. Usimov ja A. Šabalin. Palatsin rakennustyöt käynnistyivät 1985, mutta ne keskeytyivät useaksi vuodeksi Neuvostoliiton romahtamisen ja taloustilanteen kurjistumisen seurauksena. Töitä jatkettiin uudelleen vuonna 1995. Rakennus otettiin osittaiseen käyttöön 3. lokakuuta 1997 ja se valmistui kokonaisuudessaan 31. joulukuuta 2001. Tasavallan palatsissa on suuressa salissa on istuinpaikka 2 700 katsojalle. Pienestä salista löytyvät tilat 470 hengelle ja konferenssihuoneesta 70 hengelle. Rakennuksen lehdistökeskukseen on varattu työpöytä 30 toimittajalle. Rakennuksessa on myös kahvio, ravintola (baari) ja erilaisia aula- ja näyttelytiloja. Tasavallan palatsin tapahtumien lipunmyynti on avoinna päivittäin kello 9–21.45, kahvila ja ravintola kello 12–24. Tapahtumiin voi ostaa pääsylippuja myös netin välityksellä. ==Lähteet== ==Aiheesta muualla== (Huom. uudehko, ei-vapaan panoraaman teos) *Лукашенко: Дворец Республики — один из главных символов современной Беларуси (10/2007) (naviny.by) Luokka:Minskin rakennukset ja rakennelmat
Hilde Fenne

Hilde Fenne (s. 12. toukokuuta 1993) on norjalainen uransa lopettanut ampumahiihtäjä. Nuorten MM-kilpailuissa Kontiolahdella 2012 Fenne saavutti kultaa pikakilpailussa ja viestissä sekä pronssia normaalimatkalla. Nové Měston MM-kisoissa 2013 Fenne hiihti avausosuuden Norjan kultaa voittaneessa viestijoukkueessa. EM-kilpailuissa hän sai viestipronssia 2014. Ampumahiihdon maailmancupissa Fenne debytoi Östersundissa kaudella 2012–2013 saavuttaen samalla ensimmäiset maailmancup-pisteensä oltuaan 30:s pikakilpailussa. Kymmenen parhaan joukkoon hän sijoittui ensimmäisen kerran kaudella 2015–2016 oltuaan kahdeksas Pokljukan takaa-ajokilpailussa. Maailmancupin kokonaiskilpailussa hän on ollut parhaimmillaan 55:s kaudella 2015–2016. Fenne lopetti uransa ampumahiihtäjänä keväällä 2018. ==Lähteet== Luokka:Norjalaiset ampumahiihtäjät Luokka:Norjalaiset maastohiihtäjät Luokka:Vuonna 1993 syntyneet Luokka:Elävät henkilöt
Elämysseikkailu (kirja)

Elämysseikkailu on Kari Sotamaan ja Riikka Ojanperän kirjoittama kirja, joka ilmestyi vuonna 2008 Readme.fi:n kustantamana. Kirja kertoo Sotamaan ja Ojanperän vuosina 2006-2007 tekemästä maailmanympärimatkasta. Kirja perustuu lähes kokonaan heidän matkan aikana kirjoittamaansa internet-blogiin, vaikkakin kirjoituksia on myöhemmin muokattu Suomessa. == Sisältö == Sotamaa ja Ojanperä kertovat kirjassa seitsemän ja puoli kuukautta (toukokuusta 2006 tammikuuhun 2007) kestäneestä maailmanympärimatkastaan, jonka aikana he vierailivat New Yorkissa ja Havaijilla Yhdysvalloissa, Fidžillä, Australiassa, Uudessa-Seelannissa, Thaimaassa, Laosissa, Vietnamissa ja Kambodžassa. Kirjan alussa olevan johdannon mukaan he lähtivät matkalle saadakseen aikaa miettiä, mitä tehdä elämässään. Heidän mukaansa kirja kertoo, miten matka voi muuttaa ihmistä, ja mitä kaikkea maailmanympärimatkalla voi nähdä, tehdä ja kokea. == Lähteet == * Kari Sotamaa ja Riikka Ojanperä: Elämysseikkailu. Readme.fi 2008. == Aiheesta muualla == * Elämysseikkailun esittely * Readme.fi:n esittely kirjasta * Riikka Ojanperä kertoo matkastaan City-lehden haastatelussa Luokka:Vuoden 2008 kirjat
Rigi

Rigi on vuori Keski-Sveitsissä, Schwyzin ja Luzernin kantoneissa. Vuoren korkeimmat huiput ovat Rigi Kulm (1 798 m mpy.), Rigi Hochflue (1 698 m) ja Rigi Scheidegg (1 656 m). == Matkailukohde == Rigi sijaitsee näyttävällä paikalla Vierwaldstätterseen, Zuginjärven ja Lauerzerseen välissä, näköetäisyydellä muun muassa Luzernista ja Zugista. Vuori onkin ollut matkailukohde jo 1700-luvun lopulla. Ensimmäinen majatalo vuorella otettiin käyttöön vuonna 1816. Parhaimmillaan Rigillä oli 1900-luvun alkupuolella noin 2 000 vuodepaikkaa. 1900-luvun jälkipuoliskolla Rigistä tuli enemmänkin päivämatkojen kohde. Rigillä käy vuosittain noin yli miljoona matkailijaa. == Rautatiet == Rigille rakennettiin rautatiet läheisiltä järviltä 1870-luvulla. Ensimmäisenä Rigibahn AG (RB) rakensi radan Vierwaldstätterseeltä, Vitznausta Rigi Staffelhöheen vuonna 1871. Rata on ensimmäinen yleisen liikenteen hammasrata Europassa. Arth–Rigi-Bahn (ARB) avasi radan Rigi Staffelhöhestä Rigi Kulmille vuonna 1873. Seuraavana vuonna Rigi Kaltbad–Scheidegg-Bahn (RSB) avasi radan Rigi Kaltbadista Rigi Unterstetteniin. Rata jatkui Rigi Scheideggiin vuonna 1875. Sama vuonna ARB aloitti liikenteen Zuginjärveltä Arthista Rigin korkeimmalle vuorelle Rigi Kulmille. Schienennetz Schweiz, s. 106, 112 RSB lopetti toimintansa vuonna 1931. RB:n radan pääteasema siirtyi Arthista Arth-Goldauhun SBB:n aseman yhteyteen ja liikenne välillä Zuginjärvi – Arth-Goldau päättyi vuonna 1959.Schienennetz Schweiz, s. 17 Rigin rautatieliikennettä hoitaa nykyään Rigi Bahnen AG.Schienennetz Schweiz, s. 112 == Köysiradat == Rigi Kaltbadiin on Rigi Bahnenin köysirata Weggisistä ja Rigi Scheideggiin on köysirata Kräbelin asemalta. Lisäksi vuorella on useita hiihtohissejä. Tiedosto:Mittelholzer Rigi vor 1920.jpg|Rigi Kulmin huipun hotellit ja rautatie 1900-luvun alussa. Tiedosto:Rigi vom Mythen.jpg|Rigi idästä, Mytheniltä nähtynä. Tiedosto:Rigi Kulm resize30percent.jpg|Näkymä Rigiltä pohjoiseen. == Lähteet == * * * * * === Viitteet === == Aiheesta muualla == * * Luokka:Alppien vuoret Luokka:Sveitsin nähtävyydet Luokka:Schwyzin kantoni Luokka:Luzernin kantoni Luokka:Autottomat alueet
Kanajärven talo

Kanajärven talo on Kalvolan Kanajärvellä Kanajärven rannalla Hämeenlinnassa sijaitseva Emanuel Kanajärven (1801-1868) syntymäkoti, jonka hän lunasti itselleen ja asui siellä perheineen, vaimonsa Eeva-Stiina Rimminpään ja poikansa Heikin kanssa kuolemaansa saakka. Talo on yksityisomistuksessa museona ja sitä on kunnostettu kesällä 2009 Teknillisen korkeakoulun opiskelijoiden kansainvälisellä arkkitehtileirillä.Emamuel Kanajärven kotitilan rakennusten entisöinti (PDF) Kirjojen kerääjä Matti Pohto (1817–1857) majoittui matkoillaan usein Kanajärven taloon ja käytti sitä myös keräämiensä kirjojen säilytyspaikkana. Talo kuuluu Suomen valtakunnallisesti merkittäviin rakennettuihin kulttuuriympäristöihin. == Lähteet == == Aiheesta muualla == *Kanajärven talo, Museovirasto *Emanuel Kanajärvi, Kalvolan kirjasto (vanhat sivut) Luokka:Hämeenlinnan museot Luokka:Kalvola Luokka:Suomen kotimuseot Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1800-luvulla rakennetut rakennukset ja rakennelmat
Sabina Sharipova

Sabina Alfredovna Sharipova (; s. 4. syyskuuta 1994 Taškent) on uzbekistanilainen tennispelaaja. Parhaimmillaan hän on ollut kaksinpelissä WTA-listan sijalla 122 marraskuussa 2018. Hän on voittanut urallaan 15 ITF- turnausta kaksinpelissä ja seitsemän nelinpelissä. == Lähteet == == Aiheesta muualla == * * Luokka:Uzbekistanilaiset tennispelaajat Luokka:Vuonna 1994 syntyneet Luokka:Elävät henkilöt
Kansanpuolue (Färsaaret)

Kansanpuolue () on färsaarelainen vuonna 1939 perustettu Färsaarten itsenäisyyttä kannattava puolue. Se kuuluu saaren merkittävimpiin puolueisiin, ja se on usein saanut noin viidenneksen annetuista äänistä. == Historia == Kansanpuolueen tausta on itsehallintopuolueessa, josta se erosi maauudistuksesta johtuneiden kiistojen takia vuonna 1939. Jóannes Patursson perusti kansanpuolueen, johon liittyi sekä vuonna 1936 perustettu talouspuolue että noin puolet itsehallintopuolueen jäsenistä. Kansanpuolue alkoi ajaa Färsaarten taloudellista itsenäisyyttä Tanskasta, mihin vaadittiin paikallisten varojen parempaa hyödyntämistä. Kansanpuolue on saanut Färsaarten parlamenttivaaleissa yleensä noin viidenneksen äänistä. Parhaimmillaan se sai 1940-luvulla kolmissa vaaleissa yli 40 prosentin ääniosuuden. Paikkamäärältään kansanpuolue on ollut suurin puolue kuusien vaalien jälkeen. Vuoden 2011 vaaleissa kansanpuolue sai 22,5 prosenttia äänistä ja muodosti unionipuolueen, keskustapuolueen ja itsehallintopuolueen kanssa hallituksen. == Lähteet == == Aiheesta muualla == *Puolueen kotisivut Luokka:Euroopan konservatiivien ja reformistien allianssi Luokka:Färsaarten puolueet
Perfume (täsmennyssivu)

Perfume voi tarkoittaa ainakin seuraavia: * Perfume, japanilainen popyhtye * ”Perfume”, Britney Spearsin kappale vuodelta 2013 * Parfyymi (engl. Perfume), elokuva vuodelta 2001 * Parfyymi (engl. Perfume: The Story of a Murderer), elokuva vuodelta 2006.
Tarha-adiantumi

Tarha-adiantumi eli kanadanhiussaniainen (Adiantum aleuticum) on adiantumeihin kuuluva saniaislaji. == Ulkonäkö ja koko == Lehdet ovat ohuet ja hienojakoiset. Niissä on viuhkamaiset lehdykät. Kasvin korkeus on 30–40 cm. == Levinneisyys == Tarha-adiantumi on kotoisin Alaskasta. == Elinympäristö == Tarha-adiantumi menestyy varjossa. Maan tulee olla multava, ravinteikas ja kostea. Se soveltuu maanpeittokasviksi ja sopii rodo- ja metsäpuutarhaan. == Lähteet == == Aiheesta muualla == * Pinkka, Lajintuntemuksen oppimisympäristö: Tarha-adiantumi (Adiantum aleuticum) * Puutarha.net: Tarha-adiantumi (Adiantum aleuticum) * ITIS: Adiantum aleuticum * United States Department of Agriculture (USDA): Adiantum aleuticum * Flora of North America: Adiantum aleuticum Luokka:Sanikkakasvit
Englannin 1. divisioonan kausi 1895–1896

Englannin 1. divisioonan kausi 1895-1896 oli kahdeksas kausi, kun ratkottiin The Football Leaguen mestaruus. Mukana 1. divisioonassa oli kuusitoista joukkuetta. Sarjan voittaja oli liigan mestari, ja kaksi viimeistä joutuivat testiotteluihin 2. divisioonan parhaita vastaan. Uutena joukkueena 1. divisioonassa pelasi 2. divisioonasta noussut Bury FC, joka korvasi sarjasta pudonneen Liverpool FC:n. Liigan mestaruuden voitti Aston Villa. == Sarjataulukko == Kaksi viimeistä joukkuetta joutuivat testiotteluihin 2.divisioonan kolmea parasta vastaan. == Ottelut == ==Testiottelut== Testiotteluissa kohtasivat 1.divisioonan kaksi viimeistä ja 2.divisioonan kaksi parasta joukkuetta. Mikäli 1.divisioonan seura voitti ottelun, se säilytti sarjapaikkansa ja 2.divisioonan seura pysyi 2.divisioonassa. Mikäli 2.divisioonan seura voitti, oli edessä vaaliprosessi jonka jälkeen seura saattoi päästä 1.divisioonaan. |} Testiotteluiden jälkeen Liverpool nousi 1.divisioonaan ja Small Heath putosi 2.divisioonaan. == Lähteet == Luokka:Jalkapallosarjojen kausi 1895–1896/1896 Luokka:Englannin 1. divisioonan kaudet
Robert Lytton

Robert Bulwer-Lytton, Lyttonin 1. jaarli (8. marraskuuta 1831 Lontoo – 24. marraskuuta 1891 Pariisi, Ranska)Robert Bulwer-Lytton, 1st earl of Lytton Encyclopædia Britannica Online Academic Edition. Viitattu 15.9.2013. oli brittiläinen runoilija ja diplomaatti, joka toimi Intian varakuninkaana vuosina 1876–1880. == Elämäkerta == Robert Bulwer-Lyttonin isä oli Lyttonin paronin arvon saanut tunnettu kirjailija ja poliitikko Edward Bulwer-Lytton. Robert Lyttonin diplomaattiura käynnistyi vuonna 1850 attašeana hänen setänsä Henry Bulwerin johtamassa Britannian Washingtonin-lähetystössä. Seuraavina vuosikymmeninä hän työskenteli lähetystöissä eri puolilla Eurooppaa. Vuonna 1873 hän peri isänsä paroninarvon ja sai seuraavana vuonna nimityksen lähettilääksi Lissaboniin.Nordisk familjebok (1912), s. 133–134 Runeberg.org. Viitattu 15.9.2013. Pääministeri Benjamin Disraeli järjesti marraskuussa 1875 Lyttonin nimityksen Intian varakuninkaaksi ja hän aloitti tehtävässä seuraavana vuonna. Lytton järjesti Delhissä 1. tammikuuta 1877 seremonian, jossa kuningatar Viktoria huudettiin Intian keisarinnaksi. Hän oli huolissaan Venäjän vaikutusvallan kasvusta Intian naapurimaassa Afganistanissa ja halusi turvata brittiläisen Intian rajat sotilaallisesti. Lytton kävi neuvotteluja Afganistanin johtajan Shir Ali Khanin kanssa, mutta yhteisymmärrystä ei syntynyt. Seurauksena oli toinen afgaanisota vuosina 1878–1880. Lytton toteuttamia uudistuksia Intiassa olivat maan sisäisten tullien lakkauttaminen ja yhden kuudesosan siviilihallinnon viroista varaaminen intialaisille. Hän joutui lisäksi kamppailemaan maassa riehunutta suurta nälänhätää vastaan. Liberaalipuolueen William Gladstonen tultua pääministeriksi vuonna 1880 Lytton jätti tehtävänsä Intiassa ja sai samalla Lyttonin jaarlin sekä Knebworthin varakreivin arvon. Hän eleli sen jälkeen tiluksillaan Englannissa, kunnes sai 1887 nimityksen Britannian suurlähettilääksi Pariisiin. Tätä virkaa hän hoiti kuolemaansa asti. == Kirjallinen ura == Lytton kirjoitti ja julkaisi runoja nimellä Owen Meredith ja aikalaiset tunsivat hänet luultavasti paremmin runoistaan kuin virkaurastaan. Hänen teoksiaan olivat muun muassa runokokoelmat ''Clytemnestra... and other poems (1855) ja The wanderer (1858), runoteos Lucile (1860), romaani The ring of Amasis (1863) sekä kaksiosainen The Life, Letters and Literary Remains of Edward Bulwer, Lord Lytton (1883). Hänen kirjeenvaihtonsa julkaistiin vuonna 1906. == Perhe == Robert Bulwer- Lyttonin poika Victor Bulwer-Lytton toimi 1920-luvulla Bengalin kuvernöörinä ja lyhyesti Intian varakuninkaana. Nuorempi poika Neville Bulwer-Lytton oli sotilas, taidemaalari ja urheilija. ==Lähteet== ==Aiheesta muualla== Luokka:Brittiläiset runoilijat Luokka:Brittiläiset diplomaatit Luokka:Intian varakuninkaat Luokka:Jaarlit Luokka:Vuonna 1831 syntyneet Luokka:Vuonna 1891 kuolleet
Matti Lainema

Matti Kustaa Juhani Lainema (s. 1939) on suomalainen tietokirjailija, yrityskonsultti ja -kouluttaja, hallitusammattilainen ja sijoittaja. Hän väitteli kauppatieteiden tohtoriksi Turun kauppakorkeakoulusta 1996. Lainema aloitti uransa kulutustavaroiden markkinoinnin parissa ja oli muun muassa perustamassa kahden kansainvälisen yrityksen Suomen-tytäryrityksiä. Yritysjohtajauran jälkeen Lainema perusti vuonna 1982 liikkeenjohdon strategiakonsultointiin erikoistuneen S.A.M.I. Oy:n, jonka toimitusjohtajana hän toimi 14 vuotta. Hän myi yrityksensä Ernst & Youngille mutta jatkoi sen partnerina. Vuodesta 2001 Lainema on keskittynyt eri yritysten hallitustehtäviin. Lainema on ollut mukana muun muassa seuraavien yritysten hallituksissa: Axel Technologies Oy, Aw-Energy Oy, Chat Republic Games Oy, Denali Oy, Joutsen Media Oy, M.A.S.I Company Oy, Magisys Oy, Meconet Oy, Musti ja Mirri Group Oy, Neo Industrial Oyj, Reka Kumi Oy, Suomen Tukkinosto Oy ja Virvo Oy.Fonecta päättäjähaku: Lainema Matti Kustaa Juhani Vuodesta 2007 Lainema on toiminut pääomasijoitusyhtiö Vaaka Partnersin senior advisorina. Lainema on tehnyt tietokirjoja ja artikkeleita ja pitänyt luentoja muun muassa markkinoinnista, monialayritysten johtamisesta, yksityisestä riskisijoittamisesta, hallituksen strategisesta roolista, mutta myös kokemuksistaan eräretkeilystä Alaskassa ja arktisista löytöretkistä. Vuonna 2012 Lainema valittiin kauppakamarien Vuoden kouluttajaksi. ==Teoksia== *Konsernin johtaminen: miten konserninjohto voi lisätä yksikköjensä arvoa? 1996. *Monialayrityksen johtaminen: miten monialayrityksen johto voi lisätä tulosryhmiensä tai yksikköjensä arvoa. Väitös, Turun kauppakorkeakoulu 1996. *Hallitus yrityksen menestystekijänä. Martin Liliuksen ja Markku Alhavan kanssa 1997. *Hallituksen strateginen rooli. 1998. *Strategisen johtamisen areena ja horisontti. Markku Lahdenpään ja Pekka Puolakan kanssa 2001. *Ultima Thule – Pohjoiset löytöretket. Juha Nurmisen kanssa 2001, julkaistu myös ruotsiksi ja englanniksi. *Sinisellä tiellä. M.A.S.I. Company 1972–2002. 2003. *Hyviä yrityksiä – ajatuksia johtamisesta. 2005. *Muodonmuutoksia. John Nurminen Oy:n historia vuosilta 1886–2007. 2008. *Enkeleitä, onko heitä? E-kirja, 2012. *Vallan tasapaino. E-kirja, 2012. *Strateginen hallitus. E-kirja, 2012. *Hyvä, paha omistaja. 2013. ;Eräkirjoja * Eräretkillä Alaskassa, 2010 * Erätulilla Alaskassa, kirjoittajat Matti Lainema, Taisto Talasmaa. 1978 ==Lähteet== ==Aiheesta muualla== *Laineman Alaskan-retkeilystä Global Finnvillage-lehdessä (suomeksi) Luokka:Suomalaiset elinkeinoelämän vaikuttajat Luokka:Suomalaiset tietokirjailijat Luokka:Vuonna 1939 syntyneet Luokka:Elävät henkilöt
Capriole

Capriole on korkean kouluratsastuksen liike. Capriolessa hevonen nousee ensin levade-asentoon takajaloilleen ja sen jälkeen hyppää takajaloillaan ilmaan ja potkaisee suoraan taakseen. Capriole on vaativa liike sekä hevoselta että ratsastajalta. Hevosen pitää olla hyvin voimakas ja pitkälle koulutettu. Myös ratsastajan tulee olla erittäin harjaantunut. Usein capriole kuitenkin esitetään talutuksessa ilman ratsastajaa. Hevosen kouluttaminen caprioleen on pitkä prosessi, joka aloitetaan hallitusta matalasta takajaloillaseisonnasta (levade) ja tästä asennosta ilmaan hypähtämisestä (courbette). Takapotkun harjoitteluun siirrytään vasta kun edelliset vaiheet sujuvat varmasti. Läheskään kaikki yksilöt eivät opi capriolea esittämiskelpoisesti. Luokka:Kouluratsastus
Saksan 13. panssaridivisioona

13\. panssaridivisioona () oli Saksan maavoimien panssariyhtymä, joka osallistui toisessa maailmansodassa sotatoimiin. == Perustaminen == Wehrkreis IV muodosti 1. lokakuuta 1934 Magdeburgissa divisioonan peitenimellä Infanterieführer IV, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 13. jalkaväkidivisioonaksi. Divisioonasta muodostettiin 12. lokakuuta 1937 13. motorisoitu jalkaväkidivisioona. == Palvelus == Divisioonassa toteutettiin liikekannallepano 18. elokuuta 1939 ja se ryhmittyi 22. elokuuta Lansberg an der Warthen alueelle, mistä se aloitti Puolan sotaretken 10. armeijan mukana. Sotatoimien päätyttyä divisioona siirrettiin Eifelin alueelle Dillenburgiin. Ranskan taisteluiden aikana se osallistui sotatoimiin Laonissa, Calais'ssa, Amiensissa ja Lyonissa. Divisioonasta muodostettiin Wienissä lokakuussa 1940 13. panssaridivisioona, joka lähetettiin heti perustamisen päätyttyä Romaniaan koulutukseen. Operaatio Barbarossaa varten se liitettiin Etelä armeijaryhmän 1. panssariryhmään, jonka mukana se piiritti Lublinissa ja Kiovassa olleet neuvostojoukot. Vuoden 1941 lopulla divisioona oli Rostovissa, josta se joutui vetäytymään neuvostojoukkojen aloitettua vastahyökkäyksen. Divisioona kuului 1942 ja 1943 panssariryhmästä muodostettuun armeijaryhmä A:n 1. panssariarmeijaan, jonka mukana se osallistui taisteluihin Kaukasuksen öljykentistä sekä Stalingradin taistelun jälkeen Kubanin puolustukseen. Syksyllä 1943 yhtymä vedettiin Länsi-Ukrainaan, jossa se osallistui Dneprin puolustustaisteluihin. Neuvostojoukot työnsivät akselivaltojen joukot niiden kesän 1941 lähtöalueille ja divisioona sai määräyksen pitää hallussaan Romanian öljykentät. Neuvostojoukkojen elokuussa 1944 tekemä hyökkäys tuhosi divisioonan sen jouduttua Budapestissa saarroksiin. == Komentajat == ;13. (motorisoitu) jalkaväkidivisioonaLexikon der Wehrmacht 13. jalkaväkidivisioona *kenraaliluutnantti Paul Otto perustaminen - kesä 1939 *kenraaliluutnantti Moritz von Faber du Faur kesä - 6. syyskuuta 1939 *jalkaväenkenraali Paul Otto 6. syyskuuta - 31. lokakuuta 1939 *kenraaliluutnantti Friedrich-Wilhelm von Rotkirch und Panthen 1. marraskuuta 1939 - uudelleen nimeämiseen ;13. panssaridivisioonaLexikon der Wehrmacht 13. panssaridivisioona *kenraaliluutnantti Friedrich-Wilhelm von Rotkirch und Panthen 11. lokakuuta 1940 *kenraaliluutnantti Walther Düvert 25. kesäkuuta 1941 *panssarikenraali Traugott Herr 1. joulukuuta 1941 *kenraaliluutnantti Helmutt von der Chevallerie 1. marraskuuta 1942 *kenraalimajuri Wilhelm Crisolli 1. joulukuuta 1942 *kenraaliluutnantti Helmutt von der Chevallerie 15. toukokuuta 1943 *kenraaliluutnantti Eduard Hauser 1. syyskuuta 1943 *kenraaliluutnantti Hans Mikosch 26. joulukuuta 1943 *eversti Friedrich von Hake 18. toukokuuta 1944 *kenraaliluutnantti Hans Tröger 25. toukokuuta 1944 *kenraalimajuri Gerhard Schmidhuber 9. syyskuuta 1944 == Lähteet == * ===Viitteet=== 13
13\. divisioona

13\. divisioona voi tarkoittaa seuraavia asioita: == Asevoimien yhtymät == ;Suomi * 13. divisioona (talvisota) ;Muut maat * Saksan 13. jalkaväkidivisioona * Saksan 13. panssaridivisioona
Tidemannus de Cume

Tidemannus de Cume (, Diplomatarium Fennicum –tietokanta Viitattu 14.4.2022., k. 8. kesäkuuta 1318) oli Kokemäenjokilaaksossa 1200–1300-lukujen vaihteessa vaikuttanut saksalaissukuinen hansakauppias. Hänen hautakiveään säilytetään nykyään Ulvilan Pyhän Olavin kirkon asehuoneessa. Se on yksi Suomen vanhimmista henkilönimellä varustetuista hautamuistomerkeistä. Esimerkiksi Suomen vanhimpina pidetyt, 1200-luvun alkupuolelta peräisin olevat Raision kirkon hautakivet eivät sisällä nimiä.Jari Näränen: "Vanhoja hautakiviä Raision kirkossa" Arkeologia NYT!, 2/2005. Viitattu 15.9.2013. == Tidemannus == Tidemannus de Cumen nimen loppuosa sisältää Kokemäen pitäjästä keskiajalla käytetyn Kumo-nimityksen latinankielisen muodon. Hautakivi on yhdessä 1200-luvun lopulta peräisin olevan Pyhän Henrikin legendan kanssa vanhin tunnettu lähde, jossa Kokemäen pitäjän nimi esiintyy. Tidemannuksen taustoista ei ole tarkkaa tietoa, mutta hänen kutsumisensa kokemäkeläiseksi osoittaa Tidemannuksen asettuneen vakituisesti asumaan seudulle. Erään teorian mukaan hän saattaisi olla Gotlannista 1200-luvulla Ulvilaan saapuneita saksalaisia kauppiaita. Tidemannus on todennäköisesti haudattu Ulvilan Liikistössä sijainneelle hautausmaalle. Muistokivi on myöhemmin siirretty Ulvilan kirkkoon ja sitä on saatettu käyttää esimerkiksi kynnys- tai porraskivenä. == Hautakivi == Tidemannuksen hautakivi on kalkkikivestä valmistettu suorakulmainen kivi, joka on todennäköisesti peräisin Gotlannista. Sen keskelle on kaiverrettu vaakunakilpi ja puumerkki, joka esittää kummulla olevaa ristiä. Kiven reunaa kiertää latinankielinen teksti: :Anno Domini MCCCXVIII V feria ante pentecosten obiit Tidemanus de Cume, cuius anima viuat in eternam pacem. Amen. (Herran vuonna 1318, perjantaina ennen helluntaita kuoli Kokemäen Tidemannus, jonka sielu eläköön ikuisessa rauhassa. Aamen.) Ulvilan keskiaikaisen kirkon asehuoneessa on myös useita muita vanhoja hautakiviä. Niistä vanhimpia ovat Tidemannus de Cumen ohella itämerensaksalaisten kauppiaiden Herbordus Wiperenvorden (k. 1313) ja Arnoldus Stolten (k. 1346) kivet. Kokonaisten lisäksi on useita hajonneita kappaleita, joita on käytetty kirkon rakennusmateriaalina. == Lähteet == Luokka:Saksalaiset henkilöt Luokka:Suomen keskiajan henkilöt Luokka:Kokemäen historia Luokka:Vuonna 1318 kuolleet Luokka:Syntymävuosi tuntematon
Victor Bulwer-Lytton

Victor Alexander George Robert Bulwer-Lytton, Lyttonin 2. jaarli (9. elokuuta 1876 Simla, Brittiläinen Intia – 26. lokakuuta 1947 Knebworth, Hertfordshire, Iso-Britannia)Victor Alexander George Robert Bulwer-Lytton, 2nd earl of Lytton Encyclopædia Britannica Online Academic Edition. Viitattu 15.9.2013. oli brittiläinen siirtomaahallinnon virkamies. Victor Lytton oli Intian varakuninkaana toimineen Robert Lyttonin poika ja syntyi Intiassa. Hän kävi Etonin poikakoulua sekä Trinity Collegea Cambridgessä ja peri alaikäisenä isältään Lyttonin jaarlin arvon. Lytton toimi amiraliteetin palveluksessa ensimmäisen maailmansodan aikana, Intian asioiden alivaltiosihteerinä vuosina 1920–1922 sekä Intiassa Bengalin kuvernöörinä 1922–1927. Kuvernöörikautenaan hän toimi ajoittain myös virkaatekevänä Intian varakuninkaana varsinaisen varakuninkaan ollessa virkavapaalla. Lordi Lytton johti vuonna 1932 Lyttonin komissiona tunnettua Kansainliiton valtuuskuntaa, joka pyrki selvittämään Mantšuriassa Kiinan ja Japanin välille puhjenneen konfliktin syitä. Komission laatima nk. Lyttonin raportti tuomitsi Japanin hyökkääjänä ja sai ulkomailla myönteisen vastaanoton, mutta se ei johtanut tehokkaisiin toimiin Japanin rankaisemiseksi. Toimittuaan vielä useissa muissa tehtävissä Lytton jäi eläkkeelle vuonna 1945. ==Lähteet== Luokka:Brittiläiset siirtomaajohtajat Luokka:Jaarlit Luokka:Vuonna 1876 syntyneet Luokka:Vuonna 1947 kuolleet
Freeport

Freeport on usean paikkakunnan nimi: *Freeport, Bahama *Freeport, Yhdysvaltain Florida *Freeport, Yhdysvaltain Illinois *Freeport, Yhdysvaltain Kansas *Freeport, Yhdysvaltain Maine *Freeport, Yhdysvaltain Minnesota *Freeport, Yhdysvaltain New York *Freeport, Yhdysvaltain Texas
Paul Brück

Paul Robert Brück (s. 29. toukokuuta 1948 Helsinki) on suomalainen mainoselokuvien ohjaaja, valokuvaaja ja kuvataiteilija. Hän on Suomen ja SveitsinMainosmies ja poika, (Paul ja Nestori Brückin haastattelu), Markkinointi & Mainonta 17/2014 s. 12–13. kansalainen. Brück opiskeli vuosina 1969–1972 Taideteollisessa oppilaitoksessa ja korkeakoulussa kamerataidetta ja elokuvaa. Hän oli 1970–1980-luvuilla yksi Suomen nimekkäimmistä ja palkituimmista mainoselokuvien ohjaajista. Vuonna 1978 hän perusti yhdessä Juha Tapanisen ja Erkki Kiven kanssa Story Filmi Oy:n. Hänet palkittiin elämäntyöstään Platinahuipulla Grafia ry:n Vuoden huiput 1989 -tapahtumassa. Brück on opettanut valokuvaa, elokuvaa ja medialukutaitoa eri koulutusasteilla sekä antanut ammattikoulutusta Yleisradiossa, MTV3:ssa ja Nelosella. Nykyisin Brück asuu Turussa ja toimii vapaana taiteilijana ja kulttuurivaikuttajana. Hänen kaksi poikaansa toimivat mainosalalla. ==Yksityisnäyttelyjä valokuvaajana== *1988: Café St Honoré, Lohja *1988: Galleria Zebra, Karjaa *1992: Collectivo Imagen, Fuengirola, Espanja *1993: Gazpacho, Laterna Magica, Helsinki *1993: Põlevkivimuuseum, Viro *2005: Hiljaisuus – Silence, Naantalin Taidehuone ==Palkintoja ja tunnustuksia== *1989 Platinahuippu, Grafia ry * 1993 Taiteen keskuskomitean apuraha valokuvanäyttelyn viemiseksi Espanjaan * 2003 Suomen Kulttuurirahaston Varsinais-Suomen aluerahaston apuraha mediataitojen kehittämiseksi ala-asteella ==Lähteet== ==Aiheesta muualla== *Paul Brück ArsNet-sivustolla Luokka:Suomalaiset elokuvaohjaajat Luokka:Suomalaiset valokuvaajat Luokka:Vuonna 1948 syntyneet Luokka:Elävät henkilöt Luokka:Mainoselokuvaohjaajat
Koiranhampaat

Koiranhampaat (Erythronium) on liljakasvien heimoon kuuluva kasvisuku. == Ulkonäkö ja koko == Kukkien värejä ovat valkoinen, vaaleanpunainen ja keltainen. == Levinneisyys == Koiranhampaita tavataan luonnonvaraisina Pohjois-Amerikassa. Keski-Euroopassa on viljeltynä kaikki tunnetut lajit, joita on 20. == Elinympäristö == Koiranhampaat menestyvät puolivarjossa tai varjossa. Ne viihtyvät kosteahkossa ja ravinteikkaassa maassa. == Käyttö == Rusokoiranhammas ja keltakoiranhammas soveltuvat kivikkoon sekä metsä- ja rodopuutarhaan. Lisäksi keltakoiranhammasta käytetään kukkatarhassa. Kasveja voidaan lisätä paitsi siemenistä, myös jakamalla, mikä tehdään joko keväällä tai kukinnan jälkeen. == Lajeja == * kultakoiranhammas (Erythronium americanum) * rusokoiranhammas (Erythronium dens-canis) * helokoiranhammas (Erythronium grandiflorum) * oregoninkoiranhammas (Erythronium oregonum) * tähtikoiranhammas (Erythronium revolutum) * siperiankoiranhammas (Erythronium sibiricum) * keltakoiranhammas (Erythronium tuolumnense) == Lähteet == == Aiheesta muualla == * Finto: Kassu – Kasvien suomenkieliset nimet: Erythronium * Suomen Lajitietokeskus: Koiranhampaat – Erythronium * Funet: Erythronium * ITIS: Erythronium * United States Department of Agriculture (USDA): Erythronium * Flora of China: Erythronium Luokka:Liljakasvit
Tihvinän kanavajärjestelmä

thumb|upright|Tihvinän kanavajärjestelmän jäänteitä Tihvinän kaupungin lähellä. thumb|upright|Pietari I:n muistomerkki yhdyskanavan luona. Tihvinän kanavajärjestelmä ( ) oli Volgan ja Itämeren yhdistänyt vesitie Luoteis- Venäjällä 1800- ja 1900-luvuilla. Se alkoi Rybinskistä ja kulki Mologa, Tšagodoštša, Gorjun, Sominka ja Valtšina -jokien kautta Tihvinän yhdyskanavalle, Tihvinänjokea ja Säsjokea pitkin Laatokalle ja sieltä edelleen Laatokan kanavan ja Nevan kautta Pietariin. Reitin pituus oli 924 kilometriä. Tihvinän kautta kulki Kiovan Rusin ajoista lähtien idän ja lännen yhdistänyt kauppareitti. 1600-luvulla tavarat kuljetettiin Volgalta Mologaa ja Sominkaa pitkin Sominon satamaan, jossa ne siirrettiin veneisiin tai vietiin maata pitkin Tihvinään. 1700-luvun alussa ryhdyttiin Pietari I:n aloitteesta suunnittelemaan jokien yläjuoksuja yhdistävää kanavaa, mutta rahanpuutteen takia hanke lykkäytyi 1800-luvun alkuun. Kanavajärjestelmän rakentaminen alkoi vuonna 1802 kenraali François Sainte de Wollantin suunnitelman mukaisesti. Se otettiin käyttöön vuonna 1811, mutta eri puolilta Venäjää komennettujen talonpoikien suorittamat rakennustyöt jatkuivat vielä myöhemminkin. Kaikkiaan rakennettiin seitsemän sulkua sekä 66 yksittäistä sulkuporttia, jotka muutettiin kammiosuluiksi vuoteen 1842 mennessä. Sulutettujen osuuksien yhteispituus oli 188 ja Tihvinän yhdyskanavan pituus 5,33 kilometriä. Tihvinän kanavajärjestelmää pitkin kuljetettiin Volgalta Pietariin etupäässä viljaa ja puutavaraa ja Pietarista Volgalle sokeria, viinejä ja rautatavaraa. Kalusto käsitti pieniä 1200–1500 puudan yksipurjeisia aluksia, joita kutsuttiin rakennuspaikkojensa mukaan nimillä tihvinka ja sominka. Kanavalla oli myös matkustajaliikennettä. Matka Rybinskista Pietariin kesti 29 päivää. Kanava tarjosi työtä Tihvinän ja Ustjužnan kihlakuntien talonpojille ja kaupunkilaisille sekä edisti paikallisen teollisuuden kehitystä. Kanavajärjestelmä menetti taloudellisen merkityksensä Pietarin ja Vologdan välisen rautatien valmistuttua vuonna 1905. Sen jälkeen sitä käytettiin lähinnä puutavaran uittoon sekä maataloustuotteiden kuljetuksiin. Kanava suljettiin virallisesti vuonna 1956, mutta paikoittain se oli käytössä vuoteen 1965 saakka. Nykyään kaikki sulut ovat rikki ja Tihvinänjoen pinta on laskenut yli viisi metriä. Kanavan jäänteiden tutkimus ja toimenpiteet niiden suojelemiseksi alkoivat 2000-luvun vaihteessa. Jefimovskin taajaman pohjoispuolella sijaitsevalla vedenjakajalla on paikalla käyneelle Pietari I:lle vuonna 1862 pystytetty muistomerkki. ==Lähteet== Luokka:Leningradin alue Luokka:Venäjän kanavat Luokka:Volgan vesistö Luokka:Nevan vesistö